**Vienašališkai nustatytos UAB „Nemenčinės komunalininkas“ šilumos kainos**

Puslapio turinys

Vilniaus r. savivaldybei per 30 kalendorinių dienų nenustačius UAB „Nemenčinės komunalininkas" šilumos kainos dedamųjų antriesiems bazinės kainos galiojimo metams, Komisija kainas nustatė vienašališkai – sprendimas įsigalios 2018 m. kovo 1 d.

UAB „Nemenčinės komunalininkas" perskaičiuotų kainų projektą savivaldybei ir Komisijai pateikė 2017 m. rugpjūčio 9 d., tačiau savivaldybės taryboje per 30 kalendorinių dienų – toks terminas įtvirtintas Šilumos ūkio įstatyme – kainos nebuvo nustatytos.

**VALSTYBINĖ KAINŲ IR ENERGETIKOS KONTROLĖS KOMISIJA**

**NUTARIMAS**

**DĖL UŽDAROSIOS AKCINĖS BENDROVĖS „NEMENČINĖS KOMUNALININKAS“**

**ŠILUMOS KAINOS DEDAMŲJŲ VIENAŠALIŠKO NUSTATYMO**

2018 m. vasario 8 d. Nr. O3E -45

Vadovaudamasi Lietuvos Respublikos šilumos ūkio įstatymo (toliau – Įstatymas) 32 straipsnio 8 ir 9 dalimis, Šilumos kainų nustatymo metodika, patvirtinta Valstybinės kainų ir energetikos kontrolės komisijos (toliau – Komisija) 2009 m. liepos 8 d. nutarimu Nr. O3-96 „Dėl Šilumos kainų nustatymo metodikos“ (toliau – Metodika), išnagrinėjusi uždarosios akcinės bendrovės „Nemenčinės komunalininkas“ 2017 m. rugpjūčio 9 d. raštu Nr. NK-655 ,,Dėl UAB „Nemenčinės komunalininkas“ šilumos kainos dedamųjų perskaičiavimo projekto“ pateiktą šilumos kainos dedamųjų perskaičiavimo projektą, įvertinusi 2017 m. gruodžio 12 d. raštu Nr. NK-962 pateiktus patikslintus duomenis, atsižvelgdama į Komisijos Šilumos ir vandens departamento Šilumos skyriaus 2018 m. d. pažymą Nr. O5E- „Dėl uždarosios akcinės bendrovės „Nemenčinės komunalininkas“ šilumos kainos dedamųjų perskaičiavimo“, Komisija n u t a r i a:

1. Konstatuoti, kad Vilniaus rajono savivaldybės taryba pažeidė Įstatymo 32 straipsnio 8 dalį, tai yra per 30 dienų nenustatė UAB „Nemenčinės komunalininkas“ šilumos kainos dedamųjų antriesiems šilumos bazinės kainos galiojimo metams.

2. Vienašališkai nustatyti UAB „Nemenčinės komunalininkas“ šilumos kainos dedamąsias (be PVM):

2.1. šilumos (produkto) gamybos vienanarę kainą:

2.1.1. šilumos (produkto) gamybos vienanarės kainos, išreiškiamos formule 1,30 + THG,KD, dedamąsias:

2.1.1.1. vienanarės kainos pastoviąją dedamąją – 1,30 ct/kWh;

2.1.1.2. vienanarės kainos kintamąją dedamąją – THG,KD;

2.1.2. šilumos (produkto) gamybos vienanarę kainą už rezervinės galios užtikrinimo paslaugą – 0,22 ct/kWh;

2.2. šilumos (produkto) gamybos (įsigijimo) šilumos kainos dedamąsias:

2.2.1. vienanarės kainos, išreiškiamos formule 1,30 + TH,KD, dedamąsias:

2.2.1.1. vienanarės kainos pastoviąją dedamąją – 1,30 ct/kWh;

2.2.1.2. vienanarės kainos kintamąją dedamąją – TH,KD;

2.2.2. dvinarės kainos dedamąsias:

2.2.2.1. pastoviąją dedamąją (šilumos srauto vidutinei galiai) – 9,54 Eur/mėn./kW;

2.2.2.2. pastoviąją dedamąją (atitinkamai vartotojų grupei) – 11,79 Eur/mėn.;

2.2.2.3. kintamąją dedamąją – TH,KD;

2.3. šilumos perdavimo kainas:

2.3.1. vienanarės, išreiškiamos formule 0,95 + THT,KD, dedamąsias:

2.3.1.1. vienanarės kainos pastoviąją dedamąją – 0,95 ct/kWh;

2.3.1.2. vienanarės kainos kintamąją dedamąją – THT,KD;

2.3.2. dvinarės kainos dedamąsias:

2.3.2.1. pastoviąją dedamąją (už suvartotos šilumos srauto vidutinę galią) – 7,02 Eur/mėn./kW;

2.3.2.2. pastoviąją dedamąją (atitinkamai vartotojų grupei) – 7,32 Eur/mėn.;

2.3.2.3. kintamąją dedamąją – THT,KD; 2

2.4. mažmeninio aptarnavimo vartotojams kainą pasirinktinai: jei vartotojas pasirinko mokėti už kiekvieną realizuotiną šilumos kilovatvalandę – 0,15 ct/kWh, jei vartotojas pasirinko mokėti kaip pastovų (mėnesio) užmokestį – mažmeninio aptarnavimo bazinis pastovus (mėnesio) užmokestis atitinkamai vartotojų grupei 1,17 Eur/mėn./kW ir mažmeninio aptarnavimo bazinis pastovus (mėnesio) užmokestis 1,22 Eur/mėn.

|  |  |  |
| --- | --- | --- |
| 3. Nustatyti dedamųjų THG,KD, TH,KD, THT,KD formules: Eil. Nr. | Dedamoji | Formulė |
| 1. | Šilumos (produkto) gamybos ir šilumos (produkto) gamybos (įsigijimo) vienanarės kainos kintamoji dedamoji | THG,KD = TH,KD = 0,12 + ((23 847,72 × pHG, d) + (56,0 × pHG, gr) + (402,0 × pHG, a) + (63,5 × pHG, šiaud)) /  (25 809 332 / 100) |
| 2. | Šilumos perdavimo kainos kintamoji dedamoji | THT,KD = 0,15 + (3 989 000 × TH ) / 21 820 332 |
| 3. | Šilumos (produkto) gamybos (įsigijimo) kaina | TH = 1,30 + TH,KD |

*čia:*

pHG, d – gamtinių dujų kaina (Eur/MWh);

pHG, gr – medienos granulių kaina (Eur/tne);

pHG, a – akmens anglies kaina (Eur/tne);

pHG, šiaud – šiaudų kaina (Eur/tne).

4. Paskirstyti 12 mėnesių laikotarpiui per šilumos kainos dedamųjų galiojimo laikotarpį nuo 2015 m. sausio 1 d. iki 2017 m. kovo 31 d. nepadengtas 101,4 tūkst. Eur kuro sąnaudas, didinant šilumos kainą 0,46 ct/kWh.

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Komisijos pirmininkas